Alexander Herzen
Alexander Herzen Res apud Vicidata repertae: Nativitas: 25 Martii 1812; Moscua Obitus: 9 Ianuarii 1870; Lutetia Patria: Imperium Russicum, Helvetia Nomen nativum: Александр Иванович Герцен Familia Genitores: Ivan Yakovlev; Coniunx: Natalya Zakharyina Proles: Aleksandr Herzen, Natalie Herzen Memoria Sepultura: Cimetière du Château Alexander Ioannis filius Herzen (Russice: Александр Иванович Герцен, tr. Aleksandr Ivanovič Gercen; natus Moscuae die 25 Martii 1812; mortuus est Lutetiae die 9 Ianuarii 1870), cognomine Iskander, fuit scriptor, philosophus, diurnarius et revolutionarius Russicus. Filius illegitimus viri nobilis Ioannis Jakovlev (qui filio suo nomen dedit e verbo Herz, i.e. 'cor') fuit. Iam adulescens amicitiam cum Nicolao Ogarëv fecit et pro libertate et abolitione servitutis pugnare cum eo iuravit. Educatus est domi, et dein in facultate physico-mathematica Universitatis Moscuensis, ubi studium anno 1833 complevit. Anno 1847 Russiam in perpetuum reliquit. In Francia, Anglia et Helvetia habitabat. Ab anno 1857 cum Ogarëv acta diurna revolutionaria nomine Kolokol («Колокол»), i.e. 'Campana', in lucem edebat. Kolokol initio Londinii, dein Genavae in lingua Russica edebatur, fuit editio censurae tunc in Russia obliganti non obiecta, et in Imperio Russico nonnullisque aliis regnis prohibita. Asteroides 3052 Herzen in eius honorem vocatur.